Еуразиялық экономикалық одақтың Кеден кодексі туралы шартты ратификациялау туралы
232-бап. Уақытша әкету кедендік рәсіммен орналастырылған тауарларға қатысты кедендік әкету баждарын төлеу жөніндегі міндеттеменің туындауы мен тоқтатылуы, оларды есептеу және төлеу мерзімі

1. Уақытша әкету кедендік рәсіммен орналастырылған тауарларға қатысты кедендік әкету баждарын төлеу жөніндегі міндет декларантта кеден органы тауарларға арналған декларацияны тіркеген кезден бастап туындайды.
2. Декларанттың уақытша әкету кедендік рәсімімен орналастырылатын (орналастырылған) тауарларға қатысты кедендік әкету баждарын төлеу жөніндегі міндеті мынадай:
1) осы Кодекстің
231-бабының
1 және 2-тармақтарына сәйкес уақытша әкету кедендік рәсімінің қолданылуын аяқтау;
2) осы Кодекстің
129-бабы
3-тармағының үшінші абзацына немесе
231-бабының
5-тармағына сәйкес тауарларға арналған кедендік рәсімдермен орналастыру;
3) уақытша әкету кедендік рәсіміне сәйкес тауарларды шығарудан бас тарту — тауарларға арналған декларацияларды тіркеу кезінде туындаған кедендік әкету баждарын төлеу жөніндегі міндеттерге қатысты;
4) тауарларға арналған декларацияны осы Кодекстің
113-бабына
сәйкес кері қайтару және (немесе) осы Кодекстің
118-бабының
4-тармағына сәйкес тауарларды шығаруды жою - тауарларға арналған декларацияларды тіркеу кезінде туындаған кедендік әкету баждарын төлеу жөніндегі міндетке қатысты;
5) мүше мемлекеттің заңнамасына сәйкес тауарларды тәркілеу немесе мүше мемлекеттің меншігіне (кірісіне) айналдыру;
6) осы Кодекстің
51-тарауына
сәйкес кеден органының тауарларды ұстауы;
7) уақытша сақтауға орналастыру немесе қылмыс туралы хабарды тексеру барысында, қылмыстық іс немесе әкімшілік құқық бұзушылық (әкімшілік процесті жүргізу) туралы іс бойынша іс жүргізу барысында және егер мұндай тауарларды шығару бұрын жүргізілмесе, оларға қатысты оларды қайтару туралы шешім қабылданған тауарларды кедендік рәсімдердің бірімен орналастыру міндеттемелері басталған кезде декларантта тоқтатылады.
3
.
Кедендік әкету баждарын төлеу жөніндегі міндет кеден органы белгілеген уақытша әкету кедендік рәсімінің қолданылу мерзімі өткенге дейін осы Кодекстің
231-бабының
1 және 2-тармақтарына сәйкес уақытша әкету кедендік рәсімінің қолданылуы аяқталмаған жағдайда орындалуға жатады. Кедендік әкету баждарын төлеу мерзімі кеден органы белгілеген уақытша әкету кедендік рәсімінің қолданылу мерзімінің өткен күні болып есептеледі.
4
.
Осы баптың 3-тармағында көрсетілген мән-жайлар басталған кезде егер уақытша әкету кедендік рәсімімен орналастырылған тауарлар кедендік әкету баждарын төлеу бойынша жеңілдіктер пайдаланылмастан экспорттың кедендік рәсімімен орналастырылған болса кедендік әкету баждары төленуге жатады.
Кедендік әкету баждары тауарларды уақытша әкету кедендік рәсіммен орналастыру үшін берілген тауарларға арналған декларацияны кеден органы тіркеген күнге қолданылатын кедендік әкету баждарының мөлшермелері негізге алына отырып есептеледі.
5
.
Осы баптың 4-тармағына сәйкес төленетін (өндіріп алынатын) кедендік әкету баждарының сомаларынан егер аумағында тауарлар уақытша әкету кедендік рәсімімен орналастырылған мүше мемлекеттің заңнамасында белгіленсе, көрсетілген сомаларға қатысты оларды төлеуді кейінге қалдыру ұсынылған болса, пайыздар төленуге жатады. Көрсетілген пайыздар мүше мемлекеттердің заңнамасында белгіленген тәртіппен есептеледі және төленеді.
6. Тауарларды кедендік рәсіммен орналастырған жағдайда, осы Кодекстің
129-бабының
7-тармағының үшінші абзацына немесе
231-бабының
5-тармағына сәйкес кедендік әкету баждарын төлеу және (немесе) оларды өндіріп алу (толық немесе ішінара) жөніндегі міндет орындалғаннан кейін осы бапқа сәйкес төленген және (немесе) өндіріп алынған кедендік әкету баждарының сомалары осы Кодекстің
10-тарауына
сәйкес қайтаруға (есепке жатқызуға) жатады.